ב-11 במרץ 2020, הוכרז כי אשתו ובנו של התייר הצרפתי נדבקו בנגיף גם כן. בסמוך לכך, הוכרז מקרה הידבקות שישי; אישה שהגיעה מצרפת בשנות השישים לחייה ב-7 במרץ. אותה האישה חוותה קשיי נשימה. ב-13 במרץ 2020, אושר מקרה הידבקות שביעי; גבר מרוקאי בן 39 שחזר מספרד. באותו היום פורסם על ידי משרד הבריאות המרוקאי כי אחד מהנדבקים הבריא.
ב-14 במרץ, התווספו תשעה נדבקים נוספים, תוך שאושר כי יש איש אחד במדינה שהבריא מהנגיף. ב-15 במרץ, אושרו 10 מקרי הידבקות חדשים, מה שמביא את המספר הכולל של מקרי ההידבקות במדינה ל-28. למחרת, התגלה נדבק נוסף, מה שהביא את מספר הנדבקים במדינה ל-29 בסך הכול. ב-16 במרץ, פורסם כי שני אנשים מתו במדינה בעקבות הנגיף, תוך שדווח כי יש תשעה מקרי הידבקות נוספים. יום לאחר מכן, דווח כי יש נדבק נוסף, מה שהעלה את מספר הנדבקים ל-38 בסך הכול. ב-18 במרץ פורסם כי התגלו חמישה מקרי הידבקות נוספים, מה שהוביל את מספר הנדבקים הכולל לעלות ל-49. כבר באותו היום עלה מספר הנדבקים במדינה ל-54. ב-20 במרץ, דווח על כך שיש למעלה מ-77 מקרי הידבקות במדינה. ב-21 במרץ מספר הנדבקים במדינה עלה ל-96, מספר האנשים שהבריאו עלה לשלושה.
ב-22 במרץ 2020 בשעה 10:00 אושרו 8 מקרי הדבקות חדשים, 4 מקרים נוספים אושרו בשעה 12:30 אחר הצהריים ואושר מקרה נוסף בשעה 14:30, מה שהביא את מספר החולים במדינה ל-109. באותו היום בשעה 20:30 דווח על מקרה מוות רביעי מהנגיף, ואושרו שישה מקרי הדבקות נוספים שהביאו את החולים במדינה ל-115. ב-23 במרץ 2020, פורסם כי מספר הנדבקים במדינה עלה ל-143, תוך שיש חמישה שהבריאו. ב-25 במרץ 2020, משרד הבריאות אישר מקרה מוות חדש, שהביא את סך מקרי המוות במדינה ל-6; המקרה היה של בן אדם בן 69 שסבל מבעיות כרוניות קודמות. בהמשך, אושר כי אדם נוסף בן 69, הבריא מהמחלה. באותו היום נודע כי יש במדינה 225 חולים.
ב-26 במרץ 2020, משרד הבריאות דיווח על חמישה מקרי מוות חדשים שהעלו את מניין המתים ל-10. אדם נוסף החלים. אושרו 50 מקרים חדשים, שהביא את סך החולים במדינה ל-275. ב-27 במרץ בשעה 18:00, משרד הבריאות אישר אחד עשר מקרי מוות חדשים שהביאו את הסך הכולל של מקרי המוות ל-21. כמו כן, אושרו שלוש החלמות חדשות, שהביאו את המספר הכולל של ההחלמות ל-118. בין היתר, 58 מקרים חדשים אושרו מה שהביא את סך המקרים המאושרים ל-333. באותו היום בשעה 21:00 דווח על שני מקרי מוות נוספים ואושרו שנים עשר מקרים חדשים, מה שהביא את המספר הכולל של המקרים ל-345. ב-28 במרץ, בשעה 8:00 אושרו 13 מקרים חדשים, מה שהביא את סך המקרים ל-358. באותו היום בשעה 18:00, משרד הבריאות דיווח על סך של 359 חולים נוספים ומקרה מוות נוסף. בסך הכול, דווח על 24 מתים. בשעה 21:00 אושרו שלושים ואחד מקרי הידבקות ומקרה מוות אחד נוסף, מה שהביא את סכום החולים ל-390 ואת סכום המתים ל-25 בהתאמה. בשעה 23:00 אושרו שנים עשר מקרים הידבקות חדשים, תוך שדווח על מקרה החלמה נוסף, מה שהביא את סך מקרי ההידבקות ל-402 ואת סך מקרי ההחלמה ל-12 בהתאמה.
ב-29 במרץ בשעה 8:00 אושרו 35 מקרי הידבקות חדשים ומוות אחד, מה שהביא את הסכום הכולל של החולים ל-437 והמתים ל-26 בהתאמה. באותו היום בשעה 13:00, אושרו שלושה עשר מקרי הידבקות חדשים, מה שהביא את סך מקרי ההידבקות ל-450. בשעה 18:00 אושרו שלושה עשר מקרי הידבקות נוספים, מה שהביא את סך מקרי ההידבקות שאושרו ל-463. בשעה 21:00 משרד הבריאות של מרוקו אישר שישה עשר מקרי הידבקות חדשים, שהביאו את הסכום הכולל ל-479 חולים במדינה. ב-30 במרץ בשעה 8:00 אושרו 37 מקרי הידבקות חדשים ומקרה מוות אחד נוסף, מה שהביא את הסכום של מקרי ההידבקות ל-516 ואת מקרי המוות ל-27 בהתאמה. באותו היום בשעה 13:00 דווח על שני מקרי מוות נוספים תוך שדווח על מקרה החלמה אחד נוסף, מה שהביא את סכום מקרה המוות ל-29 ואת סכום מקרי ההחלמה ל-14 בהתאמה. באותו היום בשעה 18:00, משרד הבריאות דיווח כי בסך הכול במדינה, יש 534 חולים. כמו כן, אושר כי יש 33 מתים ו-14 מחלימים.
ב-3 באפריל פורסם באופן רשמי כי יש במדינה 761 חולים, 47 מתים ו-56 מחלימים. במאי 2020, דווח על 173 מקרי מוות, 4,729 מקרי הדבקה (מתוכם אחד במצב קשה) ו-1,256 מקרי הבראה במדינה. נכון ליוני 2020, ישנם 216 מקרי מוות, 10,907 מקרי הידבקות ו-8,468 מקרי הבראה במדינה. ביולי, היו 11,789 מקרים הידבקות חדשים, מה שגרם לסך מקרי ההידבקות במדינה לזנק ל-24,322. מספר המתים זינק ב-125 ל-353. מספר החולים שהחלימו כמעט הוכפל ל-17,658. בסוף החודש היו 6,311 מקרים הידבקות.
באוגוסט היו 38,268 מקרי הידבקות חדשים, שהעלו את המספר הכולל של המקרים שאושרו ל-62,590. מספר המתים עלה ב-788 ל-1,141. בסוף החודש היו 13,854 מקרי הידבקות במדינה. באוקטובר, דווח כי במדינה יש: 2,330 מקרי מוות, 133,272 מקרי הדבקה (מתוכם 19,906 חולים פעילים ו-461 במצב קשה) וזאת, בנוסף לכך שדווח כי 111,036 אנשים הצליחו להבריא.
ב-4 בנובמבר נספרו 4,495 חולים חדשים מתוך 229,565 בסך הכול ו-74 מקרי מוות מתוך 3,900 . בסוף דצמבר הוטל עוצר לילי.
התחלואה במרוקו בעלייה מתמדת מאז סוף יוני, עם תקופות של האטה בעליה, וכך גם מספרי המתים היומיים. אחרי אמצע נובמבר, החלה ירידה בתחלואה.
הקהילה היהודית במרוקו.
בקהילה היהודית, נכון ל-6 באפריל, נמנו 45 חולים ו-5 מתים. בין הנפטרים, קרובי משפחתו של עמיר פרץ.
התורם המרכזי של הקהילה נפטר מהמחלה, ולכן הקהילה נקלעה לקשיים. קשיים נוספים היו קשורים לסחר ולתיירות.
פעולות.
במרץ, הממשלה הגיבה במהירות, ותוך ימים אחדים הפסיקה את כל הטיסות הבינלאומיות, סגרה בתי ספר, הכריזה על מצב חירום והורתה לתושבים להישאר בבתים, למעט מקרים מיוחדים. המאמצים נשאו פרי ובמהלך חודש יוני מספר המאובחנים ירד מכ-150 ביום לכמה עשרות.
אחרי הקלות, הנגיף חזר להתפשט. בסוף יולי, בתגובה לעליה בתחלואה, הכריזה הממשלה על בידוד של הערים הגדולות וסגירה מחדש שלהן בניסיון לעצור את המשך ההדבקות. המהלכים שבשו את התוכניות לחדש את התיירות למדינה.
בנובמבר, פורסם שלדברי הממשלה, המצב עדיין לא יצא משליטה ולכן לא היה צורך בסגר נוסף, אך הם שקלו את העניין בגלל ההחמרה הגדולה במצב הבריאותי והתחלת תחלואת החורף הדומה בתסמיניה למחלת הקורונה.
בסוף דצמבר הוטל עוצר לילי בן 3 שבועות.
איסורי נסיעות והגבלתן.
ב-13 במרץ 2020, הודיעה ממשלת מרוקו על החלטתה להשעות את כל טיסות הנוסעים והמעבורות מספרד ומאלג'יריה למרוקו, עד להודעה חדשה. למחרת, נודע כי 25 טיסות נוספות למדינה ומחוצה לה הופסקו לאלתר. עד לתאריך הזה הושבתו טיסות לרפובליקה העממית של סין, ספרד, איטליה, צרפת ואלג'יריה. זאת תוך שהופסקו הטיסות מאוסטריה, בחריין, בלגיה, ברזיל, קנדה, צ'אד, דנמרק, מצרים, גרמניה, יוון, ירדן, לבנון, מאלי, מאוריטניה, הולנד, ניז'ר, נורווגיה, עומאן, פורטוגל, סנגל, שווייץ, שוודיה, תוניסיה, טורקיה ואיחוד האמירויות הערביות.
ב-15 במרץ 2020 הוארך הפסקתן של כל הטיסות הבינלאומיות למדינה.
חינוך.
ב-13 במרץ החליטה ממשלת מרוקו לסגור באופן זמני את כל בתי הספר במדינה מ-16 במרץ ועד להודעה חדשה.
קורונה (להקה)
קורונה (כתר באיטלקית) היא להקת יורודאנס איטלקית. הלהקה הוקמה בשנת 1993 על ידי הזמרת והדוגמנית הברזילאית-איטלקית אולגה סוזה והמפיק פרנצ'סקו "צ'צ'קו" בונטמפי.
היסטוריה.
בנובמבר 1993 הוציאו את הסינגל הראשון שלהם, "The Rhythm of the Night" , השיר הפך ללהיט והגיע למקום הראשון במצעד הפזמונים האיטלקי ושהה בו למשך 8 שבועות.
ב-1995 הוציאו את אלבום הבכורה שלהם, "The Rhythm of the Night". האלבום זכה במעמד "אלבום זהב" על ידי איגוד תעשיית ההקלטות האוסטרלי.
ב-1998 הוציאו את אלבומם השני, "Walking on Music".
ב-2001 הוציאו את אלבומם השלישי, "And Me U", בשם "Corona X". אולגה סוזה לקחה על עצמה את כל התפקידים הקוליים לראשונה.
ב-2010 הוציאו את אלבומם הרביעי, "Y Generation". האלבום הגיע למקום הראשון במצעד אלבומי הדאנס של iTunes באיטליה.
זאק דה לה רוחה
זאק דה לה רוחה (באנגלית: Zack de la Rocha; נולד ב-12 בינואר 1970) הוא זמר, משורר ומוזיקאי אמריקאי-יהודי ממוצא מקסיקני. הוא ידוע בעיקר בשל השתתפותו בלהקת Rage Against the Machine, אחת מהחלוצות בתחום הראפ רוק והראפ מטאל. מלבד היותו זמר ראפ ומטאל הוא גם מתמחה בתיפוף, נגינה על גיטרה, גיטרה בס וכלי מקלדת. הוא ידוע בדעותיו הפוליטיות הנחרצות ובמחאתו כנגד הקומפלקס הצבאי-תעשייתי, אמריקה התאגידית ודיכוי שלטוני.
ביוגרפיה.
ראשית חייו.
דה לה רוחה נולד בשם זכריאס מנואל דה לה רוחה בעיר לונג ביץ', קליפורניה, ב־12 בינואר 1970, לאב מקסיקני-אמריקני (האמן רוברט "בטו" דה לה רוחה, יליד 1937) ואם ממוצא אירי, (אוליביה לורין קרטר ילידת 1941). אביו היה יהודי דתי ממוצא מקסיקני שטען כי הוא צאצא של יהדות ספרד. סבו של דה לה רוחה, יצחק דה לה רוחה בלטרן (1910–1985), היה מהפכן מקסיקני שלחם במהפכה המקסיקנית ומאוחר יותר עבד כחקלאי בארצות הברית. בבגרותו הודה דה לה רוחה כי תמיכתו התקיפה בארגון הצבא הזפטיסטי לשחרור לאומי.
הוריו של דה לה רוחה התגרשו כאשר היה בן שש, והוא עבר ממזרח לוס אנג'לס לאירווין עם אמו, שלמדה באוניברסיטת קליפורניה באירוויין ובסופו של דבר קיבלה דוקטורט באנתרופולוגיה. מאוחר יותר תיאר דה לה רוחה את אירווין כ"אחת הערים הגזעניות ביותר שניתן להעלות על הדעת" ואמר כי "אם היית מקסיקני באירווין, היית שם כי היה לך מטאטא או פטיש ביד שמאל".
קריירה מוזיקלית ראשונית.